जिन क्षेत्रों की दुकानों में निगम की टीम इस पहल के साथ दस्तक दे रहा है, उनमें रानीपुरा, सियागंज, जवाहर मार्ग के हिस्सों, महारानी रोड और शास्त्री मार्केट जैसे बाजार शामिल हैं। ऐसा अभियान शुरू करने का विचार निगमायुक्त आशीष सिंह ने स्वास्थ्य विभाग और एनजीओ टीमों को दिया था। सूत्रों का कहना है कि अब तक वार्ड 55 और 60 के 27 बड़े दुकानदारों और शोरूम पर निगम टीम दस्तक दे चुकी है। करीब आठ दुकानदारों ने उनकी बात मानी और चीनी मिट्टी या कांच के बर्तन लाकर चाय पीने के लिए अब उनका इस्तेमाल कर रहे हैं। अगले चरण में क्लॉथ मार्केट, मारोठिया, बोहरा बाजार और शीतला माता बाजार की दुकानों और होटलों में दस्तक दी जाएगी। इस काम में बेसिक्स, एचएमएस, ज्वाला और डिवाइन एनजीओ निगम की मदद कर रहे हैं।